Roberta Annan

**Roberta Annan** ( born 2 December 1982) be a Ghanaian businesswoman den de founder of de African Fashion Foundation. She sanso be an investor, philanthropist, den a United Nations Environment Programme Goodwill Ambassador. Na Annan be de youngest African make dem induct am into de African Leadership Hall of Fame. A graduate of Carleton University den Georgetown University, Annan begin ein career plus an internship for de U.N. headquarters insyd New York City. Annan be de owner of Annan Capital Partners, an investment company insyd Sub-Saharan Africa, den ALDG, a portfolio of assets insyd sustainable hospitality, agribusiness, den sustainable luxury insyd Africa.

## Education
Annan get ein secondary level education for de SOS-Hermann Gmeiner International College. Na she graduate *summa cum laude* for Biochemistry insyd from Carleton University wey dey Ottawa, Canada, wey she sana earned Biotechnology master's degree insyd Georgetown University.

## Career
Annan, wey dey speak both English den de Akan dialect, work as a Research Analyst Intern at de University of Giessen plus multi-nationals like Athgo International den MAP International between 2005 den 2007.

Insyd 2008, Annan join de United Nations as intern, den later she cam turn de consultant for de UN, wer she dey mobilise funds den dema resources for de UN projects worldwide. Insyd 2012, she found de Roberta Annan Consulting, wey re-brand to Annan Capital Partners insyd 2016 after two years plus LJ Africa Advisors.

Insyd 2017, na dem appoint Annan as de Senior Market Liaison for Fieldstone Africa wey na she lead business strategy den marketing. She sana serve for boards wey dey include De Frallain Group, Industrie Africa, Women's Empowerment den Investment Group, den de Ghana France Business Club. She be de adviser to The Rose of Sharon Foundation, by Nigerian business magnate, Folorunsho Alakija den The European Commission Devco Steering Committee for de International Colloquium for the Creative Economy.

Insyd 2011, na Annan found de Africa Fashion Foundation (AFF) wey dey support Africa ein growing fashion industry. She be de co-founder for de Impact Fund for African Creatives (IFFAC), a €100 million impact investment fund wey dey aim at supporting Africa ein creative den lifestyle industries.

Roberta Annan Consulting sana be a franchise owner for de Miss Universe Pageant from 2011 to 2015, buh na she hand dis over to new management after allegations say de contest no be fairly run.

## Fund raising den philanthropy
Annan, wey dem recognise for fundraising projects wey dey include de €100 Million Funds for African Creatives insyd partnership plus UN-ITC Ethical Fashion Initiative.

Annan Capital sanaa raised funds through engagement plus de High-net-worth individuals, corporations den foundations for both non-profit den for-profit initiatives projects from $6MM to $100MM.

Under de African Foundation Kayayei Initiative, Annan den other Ghanaian women wey dey include Ophelia Crossland, Torlowei den Velma Owusu-Bempah trained head porters known as Kayayei insyd fashion den millinery.

During de peak of de COVID-19 outbreak insyd Ghana, WEIG in partnership plus Annan Capital Partners den GUBA, launched demma COVID-19 Stimulus Fund, wey dey offer financial prizes to support den invest insyd female-led enterprises insyd Ghana.

## Awards den recognitions
Annan be member of de Young President Organization (YPO) den she currently be de UNEP Goodwill Ambassador for de Creative Economy, '20 under 40 Influential Business Leaders insyd Ghana', de "40 under 40 Influential Business Leaders insyd Consulting" den de "100 Young Influential Africans", "Youngest African wey dem ever induct insyd de African Leadership Hall of Fame".

Na Annan speak at de United Nations Conference on Trade den Development round table panel discussion plus Isabelle Durant, Deputy Secretary-General of UNCTAD; Mahendra Siregar, Deputy Minister of Foreign Affairs of de Republic of Indonesia den Marisa Henderson, Head of UNCTAD Creative Economy.

Annan be advisory council member for de prestigious Condé Nast College of Fashion and Design. She dey work plus Edward Enninful, Victoria Beckham, Naomi Campbell, Suzy Menkes den Sarah Mower.

**Awards**

* Global Style Icon Awards 2020 - Fashionpreneur of the year
* The Business Executive Award - She Achiever Award 2020
* 40 Influential Business Leaders Award 2018
* 20 under 40 Influential Business Leaders Award 2017
* Ghana Feminine Awards
* Africa Leadership Hall of Fame (NYC)
* World Fashion 4 Development Program (WF4D) Leadership Award
* Women Leadership Award Woman 2.1
* 2013 Game Changer Honors
*2019 - Entrepreneur of the Year Award

## Ein life matter
Annan dey live plus ein mommie den ein son Allain insyd Accra, Ghana.

## References


## External links

* Roberta Annan speaks at TEDX East Legon
* Roberta Annan on Investing in Africa's Creative
* Roberta Annan at UNEP
* Change Agents: Using Technology, Funds to Leapfrog Luxury in Africa
* Annan Capital Partners: What We Do